Dokumentti: Kolme tarinaa endometrioosista, josta kärsii joka kymmenes nainen | Viihde | Kaleva.fi
Etusivu Viihde Dokumentti: Kolme tarinaa endometrioosista, josta kärsii joka kymmenes nainen
Dokumentti: Kolme tarinaa en­do­met­rioo­sis­ta, josta kärsii joka kymmenes nainen
Akuutissa perehdytään endometrioosiin. Kaarina Ekman-Laineen oireet alkoivat ensimmäisten kuukautisten myötä, mutta pitkään niitä käsiteltiin 'vain' kuukautiskipuina. KUVA: Antti Tuunanen
Viihde 20.11.2019 7:00
★★★★ Akuutti on suomalaisine maisemineen kelpo kilpailija Prisma-sarjan terveysdokumenteille, jotka ovat usein Briteistä tai Yhdysvalloista.
Molemmissa sarjoissa on laatua ja kiinnostavia aiheita.
Maarit Åström-Kupsanen tutustuttaa tänään katsojan endometrioosiin, johon sairastuu noin joka kymmenes nainen.
Kuukautiset ja kuukautiskivut ovat tuttuja lähes kaikille naisille, mutta endometrioosi on normaalia pahempi tila. Suomalaistytöillä kuukautiset alkavat keskimääri 12 – 13-vuotiaana, samalla alkavat myös endometrioosipotilaiden vaivat.
Aina edes lamaannuttavan kovat kuukautiskivut eivät johda tutkimuksiin.
Ohjelmassa tavataan kolme endometrioosia sairastavaa naista. Kaarina Ekman-Laineen sairaus on harvinaisen aggressiivinen, useista leikkauksista huolimatta sitä ei ole saatu pysähtymään.
Kimiya Bahrami-Kurillo on saanut avun radikaalista leikkauksesta ja Tiia Ennalan kipuja hoidetaan muun muassa sähköllä.
Jatkuvien kipujen kanssa eläminen on raskasta, varsinkin jos tuntee, ettei tule kuulluksi eikä saa apua.
Endometrioosin suomenkielinen nimi kuvaa sitä hyvin, nimi on kohdun limakalvon sirottumatauti. Sairauden syytä ei tiedetä, eikä sen syntyä voi estää.
Potilailla on kohdun limakalvoa on tavallisesti vatsakalvon pinnalla pikkulantiossa, emättimen ja peräsuolen välissä tai munasarjojen pinnalla. Pesäkkeet aiheuttavat kudokseen kroonisen tulehdusreaktion.
Ekman-Laineen kivut ja tulehdusarvot olivat nuorena niin kovat, että hänen oireensa tulkittiin umpisuolentulehdukseksi. Leikkauspöydällä selvisi todellinen syy.
TV1 keskiviikko 20.11. klo 20.00
Endometrioosia sairastaa noin 10 prosenttia naisista. Kolme naista kertoo, mistä he ovat saaneet apua.
Sim 20.11.2019 21:21
Paras dokkari, mitä olen endometrioosista nähnyt. Katsokaa YLE Areenasta! Turhan usein endokivuistaan puhuvalle sanotaan, että on mullakin kuukautiskipuja. Tyttärelläni on tuo sairaus, puhdistusleikkauksia tehty. Voimia endon kanssa eläville! Liityin kannatuksen vuoksi jäseneksi Korento ry:hyn, joka on gynekologinen potilasjärjestö. Nettisivut: korento.fi. Sieltä löytyy lisää tietoa ja vertaistukea.